CELEX: 62007CN0465
Language: da
Date: 2007-10-17 00:00:00
Title: Sag C-465/07: Anmodning om præjudiciel afgørelse indgivet af Nederlandse Raad van State den 17. oktober 2007 — M. Elgafaji, N. Elgafaji og Staatssecretaris van Justitie

12.1.2008   
            
            
               DA
            
            
               Den Europæiske Unions Tidende
            
            
               C 8/5
            
         Anmodning om præjudiciel afgørelse indgivet af Nederlandse Raad van State den 17. oktober 2007 — M. Elgafaji, N. Elgafaji og Staatssecretaris van Justitie
   (Sag C-465/07)
   (2008/C 8/08)
   Processprog: nederlandsk
   Den forelæggende ret
   Nederlandse Raad van State
   Parter i hovedsagen
   
      Sagsøger: M. Elgafaji, N. Elgafaji og Staatssecretaris van Justitie
   Præjudicielle spørgsmål
   
               1)
            
            
               Skal artikel 15, litra c), i direktiv 2004/83/EF (1) om fastsættelse af minimumsstandarder for anerkendelse af tredjelandsstatsborgere eller statsløse som flygtninge eller som personer, der af anden grund behøver international beskyttelse, og indholdet af en sådan beskyttelse fortolkes således, at den udelukkende giver beskyttelse i en situation, som er omfattet af artikel 3 i den europæiske konvention til beskyttelse af menneskerettigheder og grundlæggende frihedsrettigheder, således som denne fortolkes ifølge Den Europæiske Menneskerettighedsdomstols praksis, eller således, at førstnævnte bestemmelse i forhold til nævnte konventions artikel 3 giver en supplerende eller en anden beskyttelse?
            
         
               2)
            
            
               Såfremt direktivets artikel 15, litra c), giver en supplerende eller en anden beskyttelse end den, der er omhandlet i konventionens artikel 3, hvilke kriterier finder da anvendelse ved bedømmelsen af, om en person, som gør gældende, at han eller hun er berettiget til subsidiær beskyttelse, løber en risiko for at blive udsat for alvorlige og individuelle trusler som følge af vilkårlig vold i den forstand, som omhandles i direktivets artikel 15, litra c), sammenholdt med artikel 2, litra e)?
            
         
      (1)  EUT L 304, s. 12.